《寄道士萧止庵二首 其一》
元代·黄哲

昔寓朱明洞，神游碧涧阿。庭临栖鹤树，衣拂挂猿萝。

凤吹青云曲，龙吟白雪歌。仍惭勾漏令，尘梦入槐柯。

作者简介：（?—1375）元末明初广东番禺人，字庸之。元末，何真据岭南，开府辟士，哲与孙蕡、王佐、赵介、李德并受礼遇，称五先生。朱元璋建吴国，招徕名儒，拜翰林待制。明洪武初出知东阿县，剖决如流，案牍无滞。后判东平，以诖误得罪，得释归。后仍追治，被杀。尝构轩名听雪蓬，学者称雪蓬先生。工诗，有《雪蓬集》。